**A magyarság története 1301–1490 között**

**Digitális pedagógiai módszertannal támogatott tematikus terv és a hozzá kapcsolódó
óra-/foglalkozástervek**

**(6 × 45 perc)**

Szerző:

Medvegy János

Módszertani lektor:

Frész Attila

Nyelvi lektor:

Földeáki Andrea

tematikus terv

|  |
| --- |
| Tantárgy(ak) |
| [Történelem, társadalmi és állampolgári ismeretek](https://kerettanterv.oh.gov.hu/06_melleklet_9-12_szki/6.2.04_tort_tars_9-12_sz_u.docx)A kerettantervek kiadásának és jóváhagyásának rendjéről szóló 51/2012. (XII. 21.) számú EMMI rendelet alapján: 3. melléklet – Kerettanterv a gimnáziumok 9–12. évfolyama számára |
| A tanulási-tanítási egység témája  |
| A magyarság története 1301–1490 között |
| A tanulási-tanítási egység időtartama | 6 óra |
| A tematikus terv tanulói feladatlapja szerkeszthető formában itt érhető el: | [Feladatlap](https://docs.google.com/document/d/1DjaFPfwhO0dxkJsBv4GvyhLZQAwDM2LuMoZwiLSTnE8/copy) (Google Docs)Kattintson a feladatlap szóra, majd a 'másolat készítése’ gombra! A megtekintéshez be kell lépnie egy Google-fiókkal.[Feladatlap](https://drive.google.com/open?id=1MWp8JgS-ccfz60VGyqHxqWqYzq6_60X5) (MS Word)  |
| A tanulási-tanítási egység cél- és feladatrendszere |
| A tanuló a korszak jelentős uralkodóinak politikai életpályáját megismerve belátja, hogy a több nemzetiségből álló Magyar Királyság a közép-európai régió egyik legerősebb államaként fejlődött, sorsa több ponton összekapcsolódott a környező államok és Nyugat-Európa fejlődésével. Tudja, hogy az ország fejlődésének lehetőségeit lényegesen befolyásolta az oszmán törökökkel folytatott küzdelem. ([Forrás](http://kerettanterv.ofi.hu/03_melleklet_9-12/3.2.05_tort_tars_9-12_u.docx)) |
| A tanulási-tanítási egység helye az éves fejlesztési folyamatban, előzményei |
| A 9. évfolyam utolsó nagy témaköre ’A magyarság története a kezdetektől 1490-ig’ címet viseli. Ennek a témakörnek a második felét dolgozza fel a benyújtott tematikus terv. Ezt megelőzően a tanulók megismerkedtek az ókori Kelet, Hellász és Róma, valamint a középkor ismereteit, jellemzőit feldolgozó témákkal.  |
| Tantárgyi kapcsolatok |
| Magyar irodalom:Janus Pannonius, Arany János: ToldiÉnek-zene és vizuális kultúra:A reneszánsz stílus Magyarországon ([Forrás](http://kerettanterv.ofi.hu/03_melleklet_9-12/3.2.05_tort_tars_9-12_u.docx)) |

|  |
| --- |
| Az ellenőrzés-értékelés tervei |
| A feladatlap alkalmas arra, hogy a pedagógus alkalmazza a kifordított (tükrözött) osztályterem módszert, amely során a diákok egy meghatározott tankönyvi lecke, videó, cikk vagy egyéb típusú tananyag otthoni feldolgozása után, a tanórán változatos módokon alkalmazzák a megszerzett tudást. Az otthoni munka ellenőrzésére érdemes online tesztfeladatsort összeállítani, amely nem a tananyag elsajátításának mértékét méri, hanem a feldolgozásának tényét ellenőrzi. Ennek megfelelően kifejezetten szövegértésre épülő feladatsort kapnak a diákok, amelynek az eredményét a pedagógus is látja. Így a tanórán a tanár már tisztában van azzal, hogy milyen területek, problémák igényelnek alaposabb magyarázatot.A mérés-értékelés leghatékonyabban elektronikus formában valósul meg. Fontosnak tartom kiemelni, hogy minden egyes értékelés eredménye elmenthető a pedagógus számára. A Kahoot!- és a Google Forms-tesztek eredményei lementhetőek adattáblázat formájában. Szintén lényeges, hogy az összes teszt másolható és módosítható, tehát a pedagógusoknak lehetősége van arra, hogy az osztályaik igényeihez, a tanulók képességéhez szabják azokat. A mérés-értékelésnél a Kahoot! olyan megoldás, amelynek alkalmazása során a diákok egymással versenyeznek, így a folyamatban megjelenik a játékosítás is. A feladatlap használatakor előny, ha a tanulóknak és a pedagógusnak van hozzáférése az [okostankonyv.nkp.hu](http://okostankonyv.nkp.hu/) oldalhoz, mert ott az egyes leckék anyagában nagyon sok feladat érhető el, amelyek kiválóan alkalmasak a differenciált oktatási tevékenységek megvalósítására. Ugyanezt a célt szolgálják a feladatlapról elérhető Kahoot!-, Quizizz- és Google Forms-tesztek is, hiszen azokat többször is el lehet végeztetni a nehezebben tanuló diákokkal, így fejlesztve őket.A feladatlapon a különböző tesztek mellett hangsúlyosan jelenik meg a tanulói produktumok előállítása. A tevékenységek során a diákok több alkalommal kapnak lehetőséget arra, hogy aktív, kreatív módon szerezzenek új ismereteket és használják azokat valamilyen gyakorlati megoldás során. Ilyen tevékenységek:* Érvelés a honorrendszer bevezetése mellett
* Esszéírás a bányareformról
* Nagy Lajos külpolitikájának megjelenítése térképen
* Forráselemzés és értékelés írása az ősiség törvényéről
* Infografikák készítése a 14–15. századi magyar társadalomról és gazdaságról
* Magazin készítése Hunyadi János életéről
* Prezentáció készítése Hunyadi Mátyás uralkodásáról

Tapasztalataim alapján a legjobb, ha a pedagógus és a diákok közösen határozzák meg ezeknek a tanulói produktumoknak a kritériumait és értékelését.  |

|  |
| --- |
| Szükséges anyagok és eszközök |
| Technológia – hardver |
| A feladatlapot úgy terveztem meg, hogy elektronikus és nyomtatott formában is használható, mert az iskolák eszközellátottságát figyelembe véve, rendkívül fontos a nagyfokú rugalmasság. Hardver szempontjából létezik optimális és minimális követelmény:1. optimális: a diákok rendelkeznek iskolai vagy saját laptoppal/fizikai billentyűzettel ellátott tablettel – ez esetben a feladatlap teljes egészében használható ezeken az eszközökön;
2. minimális: a diákok okostelefonnal/fizikai billentyűzettel nem ellátott tablettel dolgoznak – ez esetben érdemesebb papíron kiadni a feladatlapot és úgy dolgozni benne. A telefonokon/tableteken is hatékonyan végrehajtható tevékenységeket az ott található QR-kódok segítségével nyithatják meg.

A megfelelő internetkapcsolat nélkülözhetlen! |
| Technológia – szoftver |
| A feladatlap javasolt online használatához mindössze egy böngésző szükséges, valamint egy Google-fiók a [Docs](https://www.google.hu/intl/hu/docs/about/), [Forms](https://www.google.hu/intl/hu/forms/about/), [Maps](https://www.google.hu/maps) és [Drawings](https://docs.google.com/drawings/d/1Uiqqbn5S0-hh-ZlNbSaDE6Rn4WWbPaRsJ_PzL-H8rug/edit) alkalmazások eléréséhez. Google-fiókkal az androidos okostelefonok elterjedtsége miatt gyakorlatilag mindenki rendelkezik.  |
| A megvalósítás során használt online tartalmak, források linkjei  |
| A feladatlap használata során előny, de nem feltétel, ha van [okostankönyv](https://okostankonyv.nkp.hu/)-hozzáférése a pedagógusnak és a diákoknak. [Anjouk Magyarországon](https://zanza.tv/tortenelem/magyarsag-tortenete-kezdetektol-1490-ig/az-anjouk-birodalma) – Zanza tv |
| Nyomtatott források és eszközök  |
| OFI Történelem 9. című tankönyv;A feladatlap kinyomtatva, ha nincs meg az optimális hardver. |

a tematikus terv részletezése

| Óra | A téma órákra bontása | Didaktikai feladatok | Fejlesztési területek (attitűdök, készségek, képességek) | Ismeretanyag (fogalmak, szabályok stb.) | Módszerek, munkaformák | Eszközök | Megjegyzések |
| --- | --- | --- | --- | --- | --- | --- | --- |
| 1. | Magyarország az Anjouk korában I. | új ismeretek elsajátítása, alkalmazása, rendszerezése, rögzítése | érvelés, ábrakészítés, információgyűjtés, forrásfelismerés | Károly gazdasági és politikai reformjai | egyéni és kooperatív csoportmunka  | (okos)tankönyv, atlasz, feladatlap, laptop/telefon  |  |
| 2. | Magyarország az Anjouk korában II. | új ismeretek elsajátítása, alkalmazása, rendszerezése, rögzítése, ellenőrzése | esszéírás, térképhasználat, forráskezelés, lényegkiemelés | Lajos külpolitikája és az ősiség törvénye | egyéni vagy kooperatív csoportmunka | (okos)tankönyv, atlasz, feladatlap vagy laptop/telefon | Az ősiség törvényének rövid összefoglalása jó eséllyel marad házifeladatnak. |
| 3. | Gazdaság és társadalom a 14–15. században | új ismeretek elsajátítása, alkalmazása, rendszerezése, rögzítése | infografika készítése | gazdasági és társadalmi változások a 14–15. században. | kooperatív pár- vagy csoportmunka | (okos)tankönyv, atlasz, feladatlap, laptop/telefon | Ha a diákok először készítenek infografikát, érdemes előtte megismerkedni a [felülettel](https://drive.google.com/file/d/1-CIbUvnLte03XBHfiiM0lJQr0TwPkovQ/view?usp=sharing). |
| 4. | A török félhold árnyékában | új ismeretek elsajátítása | információ gyűjtése | a török elleni harcok 1456-ig | frontális | (okos)tankönyv, feladatlap, laptop/telefon |  |
| 5. | Hunyadi János élete | új ismeretek rendszerezése | szövegalkotás, információ gyűjtése | Hunyadi János élete és törökellenes küzdelmei  | kollaboratív csoportmunka | (okos)tankönyv, atlasz, laptop/telefon |  |
| 6. | Hunyadi Mátyás | új ismeretek elsajátítása, rendszerezése | bemutató készítése, előadása | Hunyadi Mátyás uralkodása | kollaboratív csoportmunka | (okos)tankönyv, atlasz, feladatlap, laptop/telefon |  |

A TEMATIKUS TERVHEZ KAPCSOLÓDÓ ÓRA-/FOGLALKOZÁSTERVEK

|  |
| --- |
| 1. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 5 perc | A diákok megnézik a videót a kivetítőn vagy a készülékeiken.  | információ szerzése | frontális munka | Zanza tv [videó](https://zanza.tv/tortenelem/magyarsag-tortenete-kezdetektol-1490-ig/az-anjouk-birodalma), kivetítő vagy saját készülék |
| 10 perc | A vázlat elolvasása után a diákok készítenek egy rövid érvelést a honorrendszer kialakulásának okairól. | információ gyűjtése, érvelés | páros vagy csoportmunka | laptop vagy nyomtatott feladatlap  |
| 5 perc | A diákok a tankönyv felhasználásával kigyűjtik a megadott fogalmak meghatározását. | információ gyűjtése | egyéni vagy páros munka | laptop vagy nyomtatott feladatlap |
| 2 perc | A fogalmakat a diákok logikusan elrendezik az ábrán. | kritikai gondolkodás fejlesztése | egyéni és csoportmunka | laptop vagy nyomtatott feladatlap |
| 3 perc | A tanulók elolvassák a forrásokat és a tanultak alapján megnevezik őket. | információ rögzítése | egyéni | laptop vagy okostelefon |
| 20 perc | A diákok tanári útmutatás alapján egy rövid esszében foglalják össze a bányareform jellemzőit.  | információ rögzítése, esszírás | egyéni, páros vagy csoportmunka | laptop vagy kinyomtatott esszéfeladat |

|  |
| --- |
| 2. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 10 perc | A tanulók a tankönyv és az atlasz segítségével információt gyűjtenek Magyarország kapcsolatáról Lengyelországgal és a balkáni országokkal, és az információt feltüntetik a térképen. | információk rögzítése és alkalmazása | egyéni | laptop vagy nyomtatott feladatlap |
| 20 perc | Az 1351-es törvények elemzése és rövid érvelés írása/felvétele. | lényegkiemelés, érvelés, információ alkalmazása | egyéni, páros vagy csoportmunka | laptop vagy kinyomtatott feladatlap a forrásokkal |
| 10 perc | A Kahoot!-kvízzel átismétlik a diákok a tanultakat. | információ rögzítése | egyéni | laptop/okostelefon |
| 5 perc | A dolgozat témáinak átbeszélése | ismétlés | frontális |  |
| 3. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 5–10 perc | Dolgozat a 44. lecke anyagából | számonkérés | egyéni | laptop/okostelefonA dolgozat tanári linkje [itt érhető el.](https://docs.google.com/forms/d/1wcYPFhqrpcDzogPBgVqqZBLqS6xO1yBYuihDLTwTcyo/edit) Fontos, a hogy a pedagógus készítsen róla egy másolatot a Google Drive-fiókjában és azt használja! |
| 35–45 perc | Az infografikák készítése lehetővé teszi, hogy a diákok az új információkat kreatív módon dolgozzák fel. Emellett a táblázatba rendezett adatok vizuális megjelenítése elmélyíti az informatika órán tanult táblázatkezelési ismereteiket. | információ szerzése, rögzítése, alkalmazása, együttműködés | egyéni vagy kollaboratív csoportmunka | laptop/papír |

|  |
| --- |
| 4. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 30 perc | Tanári előadás a törökellenes harcokról 1396–1456 között | információ szerzése | frontális  | az okostankönyv vonatkozó leckéjében található videók vagy a YouTube-on elérhető animált videók |
| 15 perc | A tanulók tájékoztatása a következő órán megvalósítandó projektmunkáról, anyaggyűjtés | információ gyűjtése, kritikai gondolkodás | csoportos | laptop/okostelefon |
| 5. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 45 perc | A diákok elkészítik a Hunyadi János életéről és harcairól szóló projektmunkát a Google Slides Time Magazin-sablonjának felhasználásával.  | információ gyűjtése, rögzítése | kollaboratív csopormunka | laptop[sablon](https://docs.google.com/presentation/d/1Jh77nEtvdo2vUxRvFOJtXYDIvDHeXxUMPpciG4mxhaM/copy) |
| 6. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 45 perc | A tanulók csoprtmunkában dolgozzák fel a tankönyvi leckét és hoznak létre közös prezentációt, amelyben bemutatják Mátyás uralkodásának főbb aspektusait (bel-, gazdaság- és külpolitika, kultúra).Javasolt a prezentáció screencasting előadásának rögzítése. A munka során a diákok gyakorlatra tesznek szert az együttműködés és a szóbeli prezentáció területén. | információ szerzése és alkalmazása | egyéni | laptop[sablon](https://docs.google.com/presentation/d/1sdDBdyBJw4g0mWMMwDBHyMsNpXEnGVaX-yRGTIw4eZ8/copy) |

MELLÉKLETEK

* A tanulói feladatlap [pdf-formátumban](https://drive.google.com/file/d/104yl9voIAkpN-ZQHcPqevK1-kZqplLn2/view?usp=sharing)
* A tanulói feladatlap az órai felhasználásra szánt [szerkeszthető formátumban](https://docs.google.com/document/d/1DjaFPfwhO0dxkJsBv4GvyhLZQAwDM2LuMoZwiLSTnE8/copy) (Google-fiók szükséges)
* [A tanári segédlet pdf-formátumban](https://drive.google.com/open?id=108vW6yCh68O0WeDitggfW5bnlKwD6wJy)